rlitschk/wikidir huggingface dataset:
Braeval (ehmols: Braes of Glenlivet) is en Whisky-Brenneree in Chapeltown of Glenlivet, Banffshire, Schottland. De Brennere Braeval is 1973 ünner den Naam Braes of Glenlivet dör de Seagram-Dochter Chivas Brothers grünnt worrn. Se weer al na twee Johren vun dree op fief, un 1978 denn op söss Brennblasen vergröttert. Siet 1995 driggt de Destille den Naam Braeval, üm nich mit de Brenneree Glenlivet verwesselt to warrn. 2001 is dat Spiritousen-Segment vun Seagram un somit ok de Destille an Pernod Ricard verköfft worrn, de de Brenneree in’n August 2002 stillleggt hebbt. In’t Johr 2008 is de Brenneree denn wedder apen maakt worrn, üm de tokamen Nafraag an Blends afdecken to künnen. As Single Malt warrt de Whisky nich so faken affüllt. Braeval höört to dat Whiskyrebeet Speyside. Dat Water kummt ut de Preenie- un Kate’s Wells. In de Brenneree gifft dat een Meeschfatt (Mash tun) vun 8,4 t ut Eddelstahl un föffteihn Gäärfatten (Wash backs) vun tosamen 660.000 l, de ok ut Eddelstahl sünd. Brennt warrt in twee Wash stills to 22.000 l un veer Spirit stills to 10.000 l, de över Damp hitt maakt warrt. De Brenneree hett keen egen Lagerhüüs, so dat de Whisky to Tieten vun Seagram in
Craigellachie is en Whisky-Brenneree in Craigellachie, Moray, Schottland. De Brenneree weer 1891 vun de Craigellachie-Glenlivet Distillery Company boet. Besitters weern ünner annern Alexander Edward und Peter Mackie. De Architekt weer Charles Doig. De eerste Whisky weer aver eerst 1898 produzeert. 1916 is de Destille vun Mackie & Company Distillers Ltd. övernahmen worrn, de ok White Horse in Besitt harr. White Horse Distillers güng 1927 in den Besitt vun de Distillers Company Limited (DCL) över, de de Brenneree 1930 an de Scottish Malt Distillers (SMD) weitergeven hebbt. 1964 weer de Brenneree renoveert un vun twee op veer Brennblasen vergröttert. 1987 is se denn in den Besitt vun United Distillers & Vintners (UDV) gahn, de se 1998 tosamen mit Aberfeldy, Royal Brackla un Aultmore as ok de Blending Company John Dewar & Sons an Bacardi wieter verköfft hebbt. De Destille Craigellachie höört to dat schottische Whisky-Rebeet Speyside. Ehr Water kriggt se vun den Blue Hill (fröher: Little Conval Hill). Jemehr Molt beteht se vun de United Distillers-Maltings in Roseisle un Burghead. In de Brenneree gifft dat en Meeschfatt (mash tun) vun 9 t ut Eddelstahl un acht Gäärfatten (wash backs) to 45.000 l. Brennt warrt de Whisky in twee wash stills to
Elizabeth Mitchell (* 27. März 1970 in Los Angeles, Kalifornien) is en US-amerikaansche Schauspelersche. Mitchell is in Dallas, Texas, as Dochter vun twee Stüürafkaten mit egene Firma opwossen. In de Stadt hett se later ok de Booker T. Washington High School for Performing and Visual Arts besöcht. Op’t Stephens College in Columbia, Missouri, un op de British American Drama Academy in London hett se Schauspeleree studeert, wat se mit en Bachelor of Fine Arts (BFA) afslaten hett. De eersten Johren hett se ehrn Beroop vör allen op verscheden Bühnen in’t Vereenigt Königriek un in de USA utöövt. Söss Johren lang weer se Liddmaat vun’t Dallas Theatre Centre un een Johr bi de Theaterfrupp Encore Company, woneem se ünner annern in’t Musical Chicago optreden is. Speelt hett se ünner annern ok Rullen in de Shakespeare-Stücken As You Like It un Measure for Measure. Ehr eerste Feernsehrull kreeg se 1993 in en Episood vun Dangerous Curves. Bekannt worrn is se as Filmdorstellersche 1998 an de Siet vun Angelina Jolie in den Film Gia. Dorna hett se in tallrieke, ünner annern ok bekannte Filmwarken mitspeelt un harr Gastrullen in enige Feernsehregen so as Chaos City, Boston Legal oder Dr. House. Vun de drüdden
Elizabeth Mitchell is de Naam von Elizabeth Mitchell (* 1940), US-amerikaansche Politikersche, Elizabeth Rebecca Mitchell (* 1952), jamaikaansche Singersche, Elizabeth Mitchell (* 1968), US-amerikaansche Singersche, Elizabeth Mitchell (* 1970), US-amerikaansche Schauspelersche, Elizabeth Maresal Mitchell (* 1974), US-amerikaansche Schauspelersche, Produzentin un Speelbaassche. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Allt-á-Bhainne is en Whisky-Brenneree in Favillar, Morayshire, Schottland. De Naam Allt-á-Bhainne (utsnackt as: aulta-wanje) kummt vun’t Gäälsche un heet so veel as „Melkbeek“. Grünnt weer de Destille in’t Johr 1975 dör de Chivas Brothers, en Dochterünnernehmen vun Seagram. 1989 is dat Brennvolumen verdubbelt worrn, dordör, dat twee wietere Brennblasen inboet worrn sünd. An’n 19. Dezember 2001 is se vun Pernod Ricard övernahmen worrn, de de Brenneree in’n Oktober 2002 eerstmol stillleggt hebbt. In’n Mai 2005 is se wedder in Bedrief gahn. De Brenneree Allt-á-Bhainne höört to dat schottische Whiskyrebeet Speyside. Se betütt ehr Water ut de Scurran un Rowantree Burns. In de Brenneree gifft dat en Meeschfatt (mash tun) vun 8,4 t ut Eddelstahl un acht Gäärfatten (wash backs) vun tosamen 352.000 l, de ok ut Eddelstahl sünd. Brennt warrt de Whisky in twee wash stills un twee spirit stills, de mit Damp hitt maakt warrt. Afsehn vun en poor unafhangige Affüllen gifft dat to Tiet keen offizielle Affüllen vun de Destille. Dat, wat op’n Markt Allt-á-Bhainne to köpen is, stammt allns noch ut de Tiet vör den Wessel vun’n Besitter. Pernod Ricard bruukt den Whisky för jemehr Blends. List vun de schottischen Brennereen Charles MacLean (Rutgever): Whisky. World Guide,
Disse Artikel is man blots en Stubben. Du kannst Wikipedia helpen un em verbetern. Ernst Carl Julius Albrecht (* 29. Juni 1930 in Heidelbarg; † 13. Dezember 2014 in Bortörp bi Hannober) weer en düütschen Politiker (CDU). Van Januar 1976 bit Mitte 1990 weer he Ministerpräsident van Neddersassen. Sien Dochter, een van seven Kinner, is Ursula von der Leyen, ok en Politikerin vun de CDU. Ernst Albrecht. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 123444454 (OGND, AKS) | LCCN: n87102606 | VIAF: 89072247 | Wikipedia-Personensöök
Helle Thorning-Schmidt (* 14. Dezember 1966 in Rødovre) is en däänsche Politikersche. 1994 möök se en Candidatus-Afsluss an de Universität Kopenhagen in Staatswetenschop. Vun 1999 bet 2004 weer se Afornte in’t Europaparlament. Se is siet den 8. Februar 2005 de Afornte för den Wahlkreis Østre in’t Volksding. Se is siet den 12. April 2005 Vörsittersche vun de Däänsche Sozialdemokraatsche Partei. Se weer de Nafolgersche vun Mogens Lykketoft, de na de verlorenen Parlamentswahlen sien Amt afgeev. Thorning-Schmidt gellt as Vertredersche vun’n rechten Parteiflögel üm den fröheren Premierminister Poul Nyrup Rasmussen un Henrik Dam Christensen. Se wunn ehr Amt in en Afstimmen gegen Frank Jensen, de to’n linken Parteiflögel höört. An' 14. September 2011 wunn dat linke Oppositschoonsbündnis ünner hör Führung de däänsch Parlamentswahlen un siet den 3. Oktober 2011 is se däänsch Ministpräsidentin. In dat Amt is se de eerste Fru. Se is mit Stephen Kinnock verheiraat. Helle Thorning-Schmidt. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Politikersche (däänsch) Normdaten: GND: 137558570 (OGND, AKS) | LCCN: no2008078894 | VIAF: 53960202 | Wikipedia-Personensöök
Disse Artikel is man blots en Stubben. Du kannst Wikipedia helpen un em verbetern. Peter Roman Scholl-Latour (* 9. März 1924 in Baukem as Peter Scholl; † 16. August 2014 in Rhöndorf bi Bonn) weer en düütsch-franzöösch Journalist un Publizist. Peter Scholl-Latour. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 118841513 (OGND, AKS) | LCCN: n81141724 | VIAF: 59289356 | Wikipedia-Personensöök
Dit Woort hett noch annere Bedüden: kiek dorför ünner Brink (Mehrdüdig Begreep). De Brink weer in vele Dörper in’n Noorden vun Düütschland en faken wat höger legene Steed an’n Rand vun’t oder ok merrn in’t Dörp. He höör to de Meenheit. Bi’n Brink geev dat in’e Regel en Pool, de as Börnstell för dat Veeh bruukt worrn is. Later sünd ut vele Pööl denn Sprüttensoods worrn oder sünd hüüt total verswunnen. Ok de Dörpslinn oder -eek, bi de dat Gericht oder dat Ding afholen worrn is, stah mehrst bi’n Brink. De Brinksitters weren de lüttsten vun de Lüüd in’t Dörp, de noch egen Land harrn.
Günter Bernard (* 4. November 1939) is en ehmalger düütsch Footballspeler, de as Doorhöder insett weer. He is de Söhn vun de tweefacken Natschonalspeler Robert Bernard. In Böverligatieden speel he bi den 1. FC Schweinfurt 05, in de Bundsliga wunn he mit Werder Bremen 1965 de düütsch Meesterschap. He stunn ok in dat Upgebot för de düütsch natschonalmannschap bi de Football-Weltmeesterschap 1966 in England, as Düütschland Viezweltmeester wurr. Günter Bernard fung 1954 as Feldspeler bi den 1. FC Schweinfurt 05 an, nah twee Johren wurr he denn aber Doorhöder un kemm all mit 18 Johren to sien eersten Insatz in de Böverliga Süd. As de Bundsliga hör eerst Saison starten dee, is he 1963 to Werder Bremen wesselt. In sien eerst Bundsliga-Saison harr he völ Pech mit Besehren. Een Johr later, Bremen harr mit Horst-Dieter Höttges un Heinz Steinmann twee nee Afwehrspeler verplicht, bleev Bernhard in de Saison in 12 Spelen ahn Gegegndoor un de Mythos vun den "Bremer Beton" entstunn. Bernard hett all Bundsliga-Spelen mitmaakt un de Bremer weern an' Enn' düütsch Meester. He bleev en grooten Rückhalt bit 1968. Dornah stunn he ok wohl mal in de Kritik Wegen sien Grött harr Bernard immer weer Probleme mit de
Bi de Nimzowitsch-Verteidigung hannelt sück dat um en Schachanspeel. Se tellt to de Halfapen Spelen. Hör ECO-Code is B00. De Grundstellung vun dit Anspeel entsteiht nah de Tüüg 1. e2-e4 Sb8-c6 As fakenste un togliek starkste Fortsetten is nu 2. d2-d4 anzutreffen, wiels nah 2. Sg1-f3 e7-e5 dör Toogumstellen de begäng Anspelen vun dat Königsspringerspeel reckt wurrn könnt. Wiederhen kann ok 2. Sb1-c3 e7-e5 (Wiener Partie mit 2. … Sb8-c6) 3. Sg1-f3 (Dreespringerspeel) Sg8-f6 speelt wurrn. Diornah bütt sück 4. Lf1-b5 (Övergang in dat Veerspringerspeel, ECO C48), 4. Lf1-c4 (Övergang in dat Tweespringerspeel in' Nahtrecken mit 4. Sb1-c3, ECO C55) oder 4. d2-d4 an. As ok de Nimzowitsch-Indische Verteidigung geiht disse Toogfolg up Aaron Nimzowitsch torüch, en Weltklassespeler vun dat fröh 20. Johrhunnert. Anners as dat indische System vun Nimzowitsch, dat to'n Standardrepertoire vun völ Top-Speler hörrn deiht, is de Nimzowitsch-Verteidigung up Grootmeesterniveau oder gor in dat Schach vun de hüüdig Weltspitz so goot as nie antodrapen. Harald Keilhack, Rainer Schlenker: 1... Sc6! aus allen Lagen. Kania, 2003, ISBN 3-931192-01-6
Aaron (oder Aron) Nimzowitsch (Lettisch: Ārons Ņimcovičs; * 7. November 1886 in Riga; † 16. März 1935 in Hareskov bi Kopenhagen) weer en lettisch Schach-Grootmeester un -theoretiker. Sien Öllern harrn in hör amtlich Dokumenten noch den Naam Nêmçoviç stahn. Nah eenig Tiet wurr dorut de düütsch Schrievwies Niemzowitsch. As Aaron Niemzowitsch nah den Eersten Weltkrieg ut dat Baltikum nah den Westen emigreeren wull, wurr vun de Behörden de Bookstaav 'e' bi dat Utstellen vun den Pass ut Versehns weglaaten, so dat ut Niemzowitsch nu Nimzowitsch wurr. In disse unseker Tieden hett he dat denn laaten, en Richtigstellung to verlangen. Dat bestunn de Gefohr, dat he noch en paar Week up sien Pass töven muss, oder der gar nich kreeg. För den Vörnaam sünd beid Schrievwiesen Aaron bzw. Aron (letzteres to’n Bispeel as Bookschriever) begäng. Nimzowitsch weer de Söhn vun düütschsprakig jöödsch Öllern. Över sien Kindheit un Jöögd is wenig bekannt. In en Rigaer Daagblatt hett Andreas Ascharin 1896 (oder 1895) eerstmals en Partie vun den negenjohrigen Jung verapenlicht Dat Deutsche Wochenschach publizeer buterdem 1904 up Siet 213 en Nimzowitsch-Partie, mit de Bemarken, dat se „von der Kombinationskraft des Führers der Schwarzen ein glänzendes Zeugnis ablegt“. Sien oorsprünglich Afsicht nah keem
Dit Woort hett noch annere Bedüden: kiek dorför ünner Klever (Mehrdüdig Begreep). Klever (Trifolium), ok Klaver, is en Geslecht vun Planten ut de Familie vun de Fabaceae. De botaansche Geslechtsnaam kummt vun de Tall vun de Blööd (latiensch tres = dree, folium = Blatt). De Blöten sünd mehrst purpur oder witt. Alle Kleveroorden leevt mit Bakterien in Symbioos tohoop, de Stickstoff binnt un Rhizomen billt (Rhizobium). De Blööd vun de Kleveroorden sett sik mehrst ut dree Enkelblööd tohoop. En Blatt mit veer Enkelblööd gillt as en Glückssymbol. De Schangs, dat en Blatt veer Blööd hett, is üm un bi een Perzent. Noch veel rorer sünd Blööd mit noch mehr oder weniger Enkelblööd. Dat Blatt vun’n Klever is dat Symbol vun de Weltorganisatschoon vun de Paddfinnerschen. Dat gifft so wat 300 Oorden in den tempereerten un subtropischen Klimaten op de Noordhälft vun de Eerd. Oorden ut Middeleuropa un gode Foderplanten sünd to’n Bispeel Trifolium pratense, Trifolium incarnatum un Trifolium repens. Klever (Trifolium): T. alpestre T. alpinum T. arvense T. aureum T. badium T. campestre T. dubium T. fragiferum T. hybridum T. incarnatum T. montanum T. noricum T. pallescens T. pannonicum T. patens T. pratense T. repens T. resupinatum T. retusum T.
De Laotsche Felsenrott (Laonastes aenigmamus, laotsch kha-nyou) is en so wat 40 Zentimeter lang Gnaagdeert, dat in Khammouan, ene Provinz vun Laos, leevt. Disse Oort hebbt Paulina D. Jenkins un annere an’n 18. April 2005 dat eerste Maal beschreven. Se hebbt de Oort as so verscheden vun alle bekannten Gnaagdeertoorden ansehn, dat se för de Felsenrott mit de Laonastidae en ne’e Familie opstellt hebbt. De Deerter seht mit ehren hoorigen dicken Steert ut as grote düüstere Rotten. Ehr Schädels ünnerscheedt sik vun de vun annere Söögdeerter. P. D. Jenkins, C. W. Kilpatrick, M. F. Robinson, and R. J. Timmins. 2005. Morphological and molecular investigations of a new family, genus and species of rodent (Mammalia: Rodentia: Hystricognatha) from Lao PDR. Systematics and Biodiversity.
Franz Ferdinand Carl Ludwig Joseph Maria vun Öösterriek-Este (* 18. Dezember 1863 in Graz; † 28. Juni 1914 in Sarajevo) weer Erzhartog un, vun 1896 af an, Thronfolger vun Öösterriek-Ungarn. He is an’e Siet brocht wurrn bi den Anslag vun Sarajevo. Allgemeen warrt dat so ankeken, dat dör düssen Anslag de Eerste Weltkrieg in Gang kamen is. Franz Ferdinand weer de Söhn vun Karl Ludwig vun Öösterriek, wat de tweete vun de dree Bröder vun Kaiser Franz Joseph I. weer. Franz Ferdinand siene Mudder weer Prinzess Maria Annunziata vun Neapel-Sizilien. In jüngere Johren is he jummers bloß „Erzhartog Franz“ nömmt wurrn. As he acht Johre oold weer, is siene Mudder sturven. Se hett dat al lang mit de Lungen harrt un weer vundeswegen ok nich veel mit annere Lüde tosamen. Ok Franz Ferdinand weer nich sunnerlich verbunnen mit ehr. Erzhartog Franz V. vun Öösterriek-Este, bit 1859 Hartog vun Modena, Massa, Carrara un Guastalla († 20. November 1875) harr Franz Ferdinand sienen Vadder seggt, een vun den siene Söhns scholl as Arven insett weern, man he möss den Naam Este annehmen un binnen 12 Maande enigermaten Italieensch lehren. Karl Ludwig hett dat siene beiden öllern Söhns vertellt (Erzhartog Ferdinand Karl weer
De hl. Eugen I. (* weet man nich; † 2. Juni 657) wurr an' 10. August 654 as Nahfolger vun Martin I. to'n Paapst wählt, ofschons sien Vörgänger noch leven dee. Anlaat vun de Wahl vun Eugen weer woll de Annahm, dat he to en Versöhnen mit Byzanz ünner Kaiser Konstans II., de maatgevend för dat Afsetten vun Paapst Martins verantwoortlich ween weer, un Patriarch Petros bidragen kunn. Insbesünnere in' Striet um den Monotheletismus wurr vermoot, dat Eugen en versöhnliche Hollen innehmen wüür. As dat letztlich denn doch nich to en Utsöhnen keem, hett ok Eugen dat gewaltsame Afsetten dör den byzantienschen Kaiser droht. He is denn aber all storven, ahn dat dat to en Eskalatschoon kommen weer. Eugen I. wurr kanonisiert. Dat Patronatsfest is an sien Doodsdag, also an' 2. Juni. Rudolf Schieffer: Eugen I. In: Lexikon des Mittelalters, Bd. 4 (1989) Sp. 77–78. Friedrich Wilhelm Bautz: Eugen I. In: Biographisch-Bibliographisches Kirchenlexikon (BBKL). Band 1, Bautz, Hamm 1975. 2., unverännert Uplaag Hamm 1990, ISBN 3-88309-013-1, Sp. 0–0. Eugen I.. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 100940692 (OGND, AKS) | VIAF: 365547 | Wikipedia-Personensöök
John Henry Twachtman (* 4. August 1853 in Cincinnati; † 8. August 1902 in Gloucester, Massachusetts) weer en US-amerikaansch Maler un Radeerer vun den Impressionismus, besünners Landschapsbiller. Sien eerst Ünnerwiesen kreeg he vun Frank Duveneck. He studeer af 1875 an de Bayerische Akademie der Schönen Künste in München un in Paris (Académie Julian 1883 bit 1885). In dat Johr 1886 kehr he in de USA torüch un hett sück en Farm in Connecticut köfft. Dör hett he denn faken mit Julian Alden Weir tosommen malt. Twachtman weer later Liddmaat vun de Ten American Painters, de sück 1898 funnen harrn. Storven is he to fröh un unverwacht an en Gehirnaneurysma. Tonalismus (Maleree) John Henry Twachtman. Mehr Biller, Videos oder Audiodateien to’t Thema gifft dat bi Wikimedia Commons. John Henry Twachtman bi artfacts.net Biografie bi National Gallery of Art, Washington (engelsch) www.johnhenrytwachtman.org (engelsch) 243 Arbeiten Biografie un Arbeiten, Cincinnati Art Museum (engelsch) DNB-Katalog
Norman Robert Foster, Baron Foster of Thames Bank OM (* 1. Juni 1935 in Manchester) is en britischen Arkitekt un Designer. Foster studeer an de Universität Manchester un kreeg na sien Examen 1961 en Stipendium an de Yale-Universität. Foster arbeid för Richard Buckminster Fuller un grünn 1965 tosamen mit siene Fro Wendy Foster un dat Ehpoor Su un Richard Rogers dat Arkitekturbüro Team 4, dat vun 1967 an Foster Associates un hüüt Foster and Partners heet. 1989 bleev Wendy dood. 1991 heirad he de Arkitektsche un Designersche Sabiha Ruani Malik. 1999 kreeg Foster den Pritzker-Pries. In de fröhe Tiet weer en High-Tech-Stil en Kennteken vun siene Bowarken. Later entwickel he en veel togänglicheren un moderneren Stil mit scharpe Kanten. Foster hett tohoop mit Richard Rogers veel op de britische Arkitekturszeen inwarkt. Sir Norman Robert Foster gellt hüüt bi Experten as de renommeertste levend Arkitekt. In’t Johr 1990 sloog em de engelsche Königin to’n Ridder (Sir) un he kreeg 1999 den Titel Baron Foster of Thames Bank op Levenstiet. Foster is todem Liddmaat vun’n Orden Pour le mérite. Sainsbury Centre for Visual Arts vun de Universität East Anglia in Norwich (1978) Verwaltensbo för de Hongkong and Shanghai Banking Corporation (HSBC) in
Disse Artikel is man blots en Stubben. Du kannst Wikipedia helpen un em verbetern. Bío-Bío is en Region vun Chile. He hett 2.100.494 Inwahners (Stand 2014) op en Rebeet vun 37.068,7 km². De Hööftstadt is Concepción. Bío Bío Region. Mehr Biller, Videos oder Audiodateien to’t Thema gifft dat bi Wikimedia Commons.
De Mount Everest is mit 8.848 m över de See de höögste Barg van de Eer un liggt in de Himalaya. De Barg höört to de 14 Achtdusender un to de Seven Summits. De Mount Everest dragt de Naam van de britsch Landvermeter George Everest. Up Nepali heet de Barg Sagarmatha (सगरमाथा Sagaramāthā „Vörkopp van de Heven“), up Tibeetsch Qomolangma (ཇོ་མོ་གླང་མ „Moder van dat Universum“, Uutspraak: „Tschomolangma“; engelsch Ümschrift Chomolungma). De Mount Everest liggt in de Mahalangur Himal binnen de Regioon Khumbu in Nepal an de Grenz na Tibet in China to; de westliche un südööstliche van sien dree Bargkanten billen de Grenz tüschen de Länner. Up nepalees’sch Sied höört de Barg to de Sagarmatha-Natschonaalpark, de to dat UNESCO-Weltnatuurarv tellt. Up de Noordsied in China höört he to de Qomolangma National Nature Reserve, dat mit de Qomolangma-Biosphärenreservat övereenstemmt, dat de UNESCO uutwiest het. Edmund Hillary un Tenzing Norgay is dat an de 29. Mai 1953 glückt, de Barg dat eerste Maal to bestiegen. Up de 8. Mai 1978 bestegen Reinhold Messner un Peter Habeler de Topp för’t eerste Maal sünner dat se extra Suerstoff to Amen bruukt hebben. Bit 2018 stegen an de 8.400 Minschen bit up de Bargtopp. Över
Disse Artikel is man blots en Stubben. Du kannst Wikipedia helpen un em verbetern. Concepción is en Provinz in Region Bío-Bío, Chile. Se hett 912.889 Inwahners (2002). Ehr Fläck is 3.439 km². De Inwahnerdicht is 270/km². De Hööftstadt is Concepción. Provinz Concepción (Chile). Mehr Biller, Videos oder Audiodateien to’t Thema gifft dat bi Wikimedia Commons.
Centralia betekent Centralia, Oort in Ontario, Kanada, Centralia, Oort in Illinois, USA, Centralia, Oort in Iowa, USA, Centralia, Oort in Kalifornien, USA, Centralia, Oort in Kansas, USA, Centralia, Oort in Missouri, USA, Centralia, Oort in New York, USA, Centralia, Oort in Oklahoma, USA, Centralia, Oort in Pennsylvanien, USA, Centralia, Oort in Texas, USA, Centralia, Oort in Virginia, USA, Centralia, Oort in Washington, USA, Centralia, Oort in West Virginia, USA. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
William Thomas "Bill" Lanigan (* 6. August 1947 in New York City, New York) is en ehmalger US-amerikaansch Iesflinklöper. Lanigan wunn tüschen 1964 un 1969 eenige natschonale Meestertitel up de lütt Strecken. He hett woll mehrfack an Iesflinkloopmeesterschapen deelnommen, aber bi up een Utnahm kien Spood harrt. Bi de Weltmeesterschap 1973 wunn he aber över de 500-m-Streck, wat denn ok sien gröttste Spood bleev. Bi de Olympisch Winterspelen 1968 in Grenoble, Frankriek un 1972 in Sapporo hett he ok deelnommen un keem dorbi ünner de best 25 Starter. Lanigan hett de Marquette University besöcht un sien Studium 1970 afslooten. Lanigan in de Datenbank vun Sportsreference.com (engelsch) Statistik up de Siet Speedskatingnews
Boris Wladimirowitsch Morukow (russisch: Борис Владимирович Моруков, wetenschaplich Transliteratschoon Boris Vladimirovič Morukov; * 1. Oktober 1950 in Moskau, Russische SFSR; † 1. Januar 2015) weer en russisch Kosmonaut. Boris Morukow hett dat Staatliche 2. Moskauer Medizinische Institut „Nikolai I. Pigorow“ in Moskau besöcht, dat he mit en Diplom in Medizin 1973 afslooten hett. Dornah weer he af 1978 an dat Institut för Biomedizinische Probleme up de Rebeeden vun de Weltruum-, Marine- un Luftfohrtmedizin tätig un hett dorin 1979 sien Doktertitel in Medizin maakt. Morukow hett as Weltruumdokter Wiederbillen in Kardiologie, Gastroenterologie, Otolaryngologie, Stomatologie, Ophthalmologie un Hart-Lungen-Wedderbeleeven tüschen 1989 un 1991 afslooten. 1995 hett Morukow Fortgeschrittenenkurse in Notfallmedizin un 1996 hett he sien Utbillen mit Kursen in Endokrinologie un Hämatologie kumplett maakt. Morukow weer verheiraadt un harr twee Kinner. Van Oktober 1990 bit Februar 1992 kreeg Morukow sien Kosmonautengrundutbillen in dat Juri-Gagarin-Kosmonautentrainingszentrum un van August 1998 bit Januar 1999 en Floogdokterutbillen an dat Johnson Space Center. Morukow is mit dat Space-Shuttle Atlantis STS-106 as Borddokter to de Internationalen Raumstation (ISS). Kommandant bi disse Mission weer Terrence Wade Wilcutt und de Pilot Scott Douglas Altman. Anner Besattensliddmaaten weern Daniel Christopher Burbank, Edward Tsang Lu, Juri Malentschenko un Richard Alan Mastracchio. Hööftupgaven weern